Erik Neutsch

pisi|Dieter Noll (vasakul), Erik Neutsch (keskel) ja Jürgen Kuczynski (paremal) 1981. aastal
Erik Neutsch (21. juuni 1931 Schönebeck – 20. august 2013 Halle) oli saksa kirjanik. Ta oli üks tuntumaid Saksa DV kirjanikke.http://www.volksstimme.de/kultur/kultur_regional/1128687_Die-Spur-der-Steine-machte-ihn-beruehmt.html

Erik Neutsch oli pärit töölisperekonnast. 1949. aastal astus ta Saksa Vaba Noorsoo Liitu ja Saksamaa Sotsialistlikku Ühtsusparteisse. Aastatel 1950–1953 õppis ta Leipzigi Ülikoolis, mille lõpetas ajakirjanikuna. 1953–1960 töötas ta ajakirjaniku ja toimetajana Halles ilmuvas ajalehes Die Freiheit. 1960. aastast alates oli Erik Neutsch vabakutseline kirjanik ja Saksa DV Kirjanike Liidu liige. 1974–1990 oli ta Saksa DV Kunstide Akadeemia liige.http://www.hdg.de/lemo/biografie/erik-neutsch/ 

Erik Neutsch kirjutas romaane, jutustusi, lasteraamatuid, esseesid ja luuletusi. Suurt tähelepanu äratas ta 1964. aastal ilmunud romaan "Spur der Steine" ("Kivide jälg"). Romaanis kujutatakse 1950. aastate lõpu Saksa DV ühiskonda.http://www.lovelybooks.de/autor/Erik-Neutsch/Spur-der-Steine-142780750-w/rezension/968913458/ Neutschi olulisemate teoste hulka kuulub ka Saksa DV ajalugu käsitlev romaaniepopöa "Der Friede im Osten" ("Rahu idas"), mis oli esialgu kavandatud 6-osalisena. Autori eluajal ilmus 4 köidet (1974–1987).http://www.ddr-geschichte.de/PERSONEN/Neutsch/neutsch.html Lõpetamata jäänud 5. köide ilmus 2014. aastal.

Viited

Kategooria:Saksa kirjanikud
Kategooria:Sündinud 1931
Kategooria:Surnud 2013